|  |  |
| --- | --- |
| C:\Program Files\Spinnaker New Technologies\Register of business entities client\DocumentsTemporary\ReceiptHeader.gif Регистар туризма  |  |

БТ 755 -1/2011

Дана 25.05.2011 године

Београд

Агенција за привредне регистре, Регистратор туризма  на основу чл. 4. Закона о агенцији за привредне регистре (Службени гласник РС бр. 55/04 и 111/09), члана 51. и 52. Закона о туризму (Службени гласник РС бр. 36/09 и 88/10), члана 23. и 24. Закона о регистрацији привредних субјеката (Службени гласник РС бр. 55/04, 61/05), решавајући по захтеву за за промену података туристичке агенције у Регистар туризма, који је поднет од стране:

Име и презиме: Ненад Пауновић

JMБГ: 2111957710119

Адреса: Булевар Црвене Армије 36, Београд, Србија,

доноси **З А К Љ У Ч А К**

**ОДБАЦУЈЕ СЕ** захтев подносиоца за промену података туристичке агенције у Регистру туризма, уписане у Регистру привредних субјеката као

**PREDUZEĆE ZA TURIZAM U ZEMLJI I INOSTRANSTVU BG-BAMBITURS DOO BEOGRAD, BIRČANINOVA 25**

**Матични број:** **07792760** **,**

**и то захтева за:**

* **Промену података о огранку,**

због неиспуњености услова из члана 22. став 1. тачка 1. и 4.Закона о регистрацији привредних субјеката у вези са чланом 51. и чланом 52. Закона о туризму.

Оставља се подносиоцу регистрационе пријаве рок од 5 дана од дана пријема овог закључка, а најкасније 30 дана од дана објављивања закључка на интернет страни Агенције, да исправи регистрациону пријаву у погледу регистрационе документације и да уз уплату половине износа накнаде која се плаћа за регистрацију, допуни документацију на начин наведен у образложењу закључка, под претњом пропуштања.

 **О б р а з л о ж е њ е**

 Подносилац захтева поднео је дана 20.05.2011 године захтев број БТ 755/2011, за промену –података о огранку **PREDUZEĆE ZA TURIZAM U ZEMLJI I INOSTRANSTVU BG-BAMBITURS DOO** и уз њега доставио документацију заведену у потврди о примљеном захтеву БТ 755/2011.

Провeравајући испуњеност услова за регистрацију привредног субјекта Регистратор је, сходно одредби члана 22. став 1. тачка 1. и 4. Закона о регистрацији привредних субјеката у вези са чланом 51. и 52. Закона о туризму, као и члана 2. Правилника о садржини захтева за издавање лиценце и условима и начину издавања свечане форме лиценце, утврдио да иста не испуњава предвиђене услове из следећих разлога:

Чланом 2. Правилника о садржини захтева за издавање лиценце и условима и начину издавања свечане форме лиценце, прописано је да захтев за издавање лиценце који подноси привредно друштво, предузетник, или огранак другог домаћег или страног правног лица (у даљем тексту: субјект), садржи:

1. податак о матичном броју субјекта коме се издаје лиценца;

2. потпис и податке о лицу овлашћеном за подношење пријаве;

3. податке о руководиоцу (име и ЈМБГ, односно број пасоша уколико је рководилац страно физичко лице, границе његових овлашћења, стручна спрема, податак о страном језику који познаје и сл.);

4. податке о полиси осигурања;

5. извод из регистра у који је правно лице регистровано, уколико није регистровано у регистру за чије је вођење надлежна Агенција за привредне регистре;

6. одговарајући доказ да субјект има запослено најмање једно лице са пуним радним временом у седишту, односно огранку, у својству руководиоца, а које зна српски језик, познаје један страни језик, има минимум вишу стручну спрему туристичког, економског или другог друштвеног смера и радно искуство у туристичкој делатности у тој спреми од минимум три године за рад код организатора туристичког путовања, а што се доказује дипломом - потврдом надлежне школске установе код које је то лице стекло минимум вишу стручну спрему и овереном копијом или овереним преписом радне књижице;

7. потврду надлежног Привредног суда да се субјект не налази у поступку стечаја;

8. потврду надлежног регистра да се субјект не налази у поступку ликвидације, за оне субјекте који нису регистровани у регистру за чије је вођење надлежна Агенција за привредне регистре;

9. потврду надлежног суда или другог државног органа да субјекту није изречена заштитна мера забране обављања делатности;

10. потврду надлежног суда да одговорном лицу није изречена мера безбедности забране вршења делатности, позива и дужности;

11. важећу полису осигурања од одговорности из делатности;

12. опште услове путовања у штампаној и електронској форми, за издавање лиценце организатору туристичких путовања;

13. доказ о уплати накнаде за издавање лиценце.

Чланом 51. став 3. Закона о туризму, прописано је да се уз захтев за издавање лиценце подносе докази о испуњености услова прописаних чланом 52. овог закона, док је ставом 7. истог закона предвиђено да се на питања која се односе на поступак издавања лиценци, поступање по непотпуном и неразумљивом захтеву за издавање лиценце и промену података регистрованих у Регистру туризма која овим законом нису посебно уређена сходно се примењују одговарајуће одредбе закона којим се уређује регистрација привредних субјеката, а уколико тим законом нису уређена поједина питања сходно се примењују одговарајуће одредбе закона којим се уређује управни поступак.

Такође, одредбом члана 19. став 3. Закона о регистрацији привредних субјеката, прописано је да се документација која се прилаже уз пријаву, подноси у изворном тексту, односно овереном препису или овереној фотокопији, ако законом није другачије одређено.

 Одредбама члана 50. Закона о туризму предвиђена је обавеза за туристичку агенцију која непосредно пружа услуге путнику да мора имати најмање једно запослено лице са пуним радним временом у седишту, односно огранку, у својству руководиоца. Из наведеног, аналогним тумачењем одредбе која се односи на туристичке агенције која су привредна друштва, произлази да туристичка агенција која је привредно друштво, може своју делатност обављати у више објеката, а дужна је да за обављање послова из оквира делатности у сваком објекту образује огранак, чије се оснивање и брисање региструје, као и привредног друштва у ком се огранак оснива, у Регистру привредних субјеката Агенције за привредне регистре.

 Наиме, **одредбом члана 3. Закона о привредним друштвима предвиђено је да привредно друштво, домаће или страно, може образовати један или више огранака, а исти је организациони део привредног друштва који нема својство правног лица, а послове са трећим лицима обавља у име и за рачун привредног друштва.**

 Увидом у поднети захтев, као и из њега достављену документацију, утврђено је да је подносилац тражио промену података о огранку, тако што је попунио захтев са седиштем – местом пословања огранка на општини Савски Венац, Београд, у улици Краљице Наталије 78 и податак о заступнику огранка – Ненад Пауновић, али на захтеву за регистрацију промене података о туристичкој агенцији Регистра туризма, а **требало је на захтеву за промену података о огранцима привредних друштава у Регистру привредних субјеката.**

 Имајући у виду наведено, Регистратор туризма је донео одлуку као и изреци овог закључка и подносиоцу захтева остављена је могућност да у року од 5 дана од дана пријема, анaјкасније 30 дана од дана објављивања закључка на интернет страни Агенције, отклони утврђене недостатке тако што ће доставити доказе о испуњености услова прописаних Законом, и то:

* **Регистрациону пријаву промене података о огранку, као захтев за регистрацију промене података о привредном друштву са наведеним подацима о огранку привредног друштва у коме се промена тражи, одлуку о промени места пословања огранка и промени заступника у огранку донету од стране оснивача привредног друштва и снабдевену печатом истог, као и доплату у износу од 1.000,00 динара, до износа од 2.000,00 динара, колико је прописано за ову промену Одлуком о накнадама за регистрацију и друге услуге које пружа Агенција за привредне регистре у поступку вођења Регистра привредних субјеката и Регистра јавних гласила (Службени гласник РС број 21/2010),** која документацијаће се завести у Регистру привредних субјеката као захтев за промену – брисање огранка,

чиме задржава право приоритета раније поднете пријаве.

 РЕГИСТРАТОР ТУРИЗМА

|  |  |
| --- | --- |
| ПОУКА О ПРАВНОМ ЛЕКУ: Против овог закључка може се изјавити жалба министру надлежном за послове туризма у року од 8 (осам) дана од дана достављања закључка, преко Агенције за привредне регистре.  |  |
|  \_\_\_\_\_\_\_\_\_\_\_\_\_\_\_\_\_\_ |
|  Миладин Маглов |
|   |